Silenci a Burjassot davant el doble assassinat masclista d’una dona i del seu fill, a Benaguasil
2025-07-24

Autoritats de l’Ajuntament de Burjassot i personal municipal s’han concentrat este matí (10-06-2024), a les 12 h, a les portes del Consistori, per a guardar un minut de silenci en senyal de dol i solidaritat davant el recent assassinat d’una dona i del fill d’esta, en la localitat de Benaguasil. Els fets es van produir divendres passat 7 de juny quan un home va assassinar suposadament a la seua dona i al fill d’esta, a tirs, per a suïcidar-se després.

El presumpte homicida, Vicente C., de 64 anys i nacionalitat espanyola, va emprar una escopeta de caça per a cometre el crim i llevar-se la vida a continuació. La dona, Lorica, era de nacionalitat romanesa, de 54 anys, i el jove, de 26, també, segons fonts pròximes a la investigació. La família residia habitualment en la pròxima població de Llíria.